સેબીએ ભાગેડુ બિઝનેસમેન વિજય માલ્યાને સિક્યુરિટીઝ માર્કેટમાં ભાગ લેવા પર ત્રણ વર્ષ માટે પ્રતિબંધ મૂકી દીધો છે. આ ઉપરાંત માલ્યા પાંચ વર્ષ સુધી લિસ્ટેડ કંપનીઓમાં ડિરેક્ટરપદે પણ નહીં રહી શકે. યુનાઈટેડ સ્પિરિટ્સમાં ગેરકાયદે ફંડ ડાઈવર્ટ કરવા માટે માલ્યા સામે આ પગલાં લેવાયા છે. માલ્યા ઉપરાંત અન્ય કંપનીના બે ભૂતપૂર્વ અધિકારીઓ-અશોક કપૂર અને પી.એ.મુરલી- પર એક-એક વર્ષનો પ્રતિબંધ મૂકી દેવાયો છે. સેબીએ આમ તો જાન્યુઆરી-૨૦૦૭માં માલ્યા અને યુનાઈટેડ સ્પિરિટ્સના છ ભૂતપૂર્વ અધિકારીઓ સામે સિક્યુરિટીઝ માર્કેટમાં ભાગ લેવા પર પ્રતિબંધ મૂકી દીધો હતો. સેબીએ ૩૮ પાનાના વિસ્તૃત આદેશમાં માલ્યા પર ત્રણ વર્ષ માટે પ્રતિબંધ મૂકી દીધો છે.